stanford-oval/wikipedia huggingface dataset:
Bedtime Stories
היסטוריית האלבום

האלבום החל משיתוף פעולה של מדונה והמפיק המוזיקלי שפ פטיבון, ותוכנן להיות בסגנון דומה לאלבומה הקודם, Erotica. אף על פי כן, מדונה רצתה לשנות את התדמית הרעה והלא חינוכית שהשאירה אחריה באלבום הקודם, ורצתה להציג את הערצתה לזמר הרוק האמריקני, ג'וי, ולכן שילבה באלבום אלמנטים של רית'ם אנד בלוז. למרות הביקורות הלעגניות על מסריה הבוטים באלבומה הקודם, היא המשיכה לשלב אותם גם באלבום הזה, אך במינונים פחותים במידה ניכרת.
בזמן שהאלבום נועד להיות מאופיין כמו קודמו, ופחות שנוי במחלוקת בתוכנו גם כן, הוא אולי האלבום איתו התעמתה מדונה באופן המסיבי ביותר. הסינגל "Human Nature" נתפש כתקיפה אישית כלפי כלי התקשורת שגינו באופן נמרץ את "Erotica" ו-Sex, עם טקסטים כמו (בתרגום): ”האם אמרתי משהו לא ראוי? אופס, לא ידעתי שאני לא יכולה לדבר על סקס”. אף על פי שמדונה רצתה לשקם את התדמית הרעה שהשאירה אחריה מהאלבום הקודם, ושהביקורות על האלבום יעסקו בפן המוזיקלי שלו, היא רק חיזקה את הדעה כי היא תרה אחר נקמה באנשים (בתקשורת בפרט) אשר ניסו לחדור לחייה הפרטיים.
אלבום זה הוא יוצא דופן בקריירה של מדונה בזכות מפיקי האלבום, שהיו רק בעלי שם נודע (לדוגמה, אלבום זה היה הראשון בו טימבלנד שיתף פעולה עם מדונה, דבר אשר בא לידי ביטוי עד היום; קנת' אדמונדס אשר עבד בין היתר עם ויטני יוסטון וטוני ברקסטון; דייב הול, שעבד לצידה של מריה קארי).
בניגוד לשאר אלבומיה של מדונה, זה הפך להכי פחות ייצוגי מבחינת מסע ההופעות שעשתה לו ב-2001, "Drowned World Tour", ואף נאמר כי בזכות האלבום, המכירות של המופע ירדו משמעותית. בכל מקרה, במסע ההופעות היא ביצעה שני שירים מתוך האלבום: "Secret" ו-"Human Nature", ובמסע ההופעות "Re-Invention World Tour" נכחה גרסת רמיקס לשיר "Bedtime Story" מהאלבום.
מסחור

למרות הצלחתו הגדולה של הסינגל שנחשב כטוב ביותר, "Secret", מכירות האלבום היו מתונות משציפו. עם צאתו לשוק, הוא דורג במקום השלישי (על ידי מגזין בילבורד) כאלבום הנמכר ביותר בארצות הברית, עם נתון של 145,000 עותקים שאזלו מן המדפים, ושישה שבועות לאחר מכן, קטף את התואר אלבום זהב. בכל זאת, מיד אחר כך, מכירות האלבום החלו לצלוע. המכירות התדלדלו אחרי שיצא הסינגל השני באלבום, "Take a Bow", שעל פי הערכות שונות, הוא זה שגרם לכך.
בסופו של דבר, האלבום זכה בתואר פלטינה משולשת בארצות הברית, מכר יותר משבעה מיליון עותקים ברחבי העולם, ואף היה מועמד לקבל פרס גראמי.
רשימת רצועות

| # | שם השיר | מלחין | מפיק | אורך |
| --- | --- | --- | --- | --- |
| 01 | Survival | מדונה, דאלאס אוסטין | נלי הופר, מדונה | 3:31 |
| 02 | Secret | מדונה, דאלאס אוסטין, שפ פטיבון | מדונה, דאלאס אוסטין | 5:04 |
| 03 | I'd Rather Be Your Lover | מדונה, דייב הול, להקת "Isley Brothers", כריסטופר ג'ספר | מדונה, דייב הול | 4:39 |
| 04 | Don't Stop | מדונה, דאלאס אוסטין, קולין וולף | מדונה, דאלאס אוסטין | 4:38 |
| 05 | Inside of Me | מדונה, דייב הול, נלי הופר | מדונה, נלי הופר | 4:11 |
| 06 | Human Nature | מדונה, דייב הול, שון מקנזי, קווין מקנזי, מיכאל דירינג | מדונה, דייב הול | 4:53 |
| 07 | Forbidden Love | קנת' אדמונדס, מדונה | נלי הופר, מדונה | 4:09 |
| 08 | Love Tried to Welcome Me | מדונה, דייב הול | מדונה, דייב הול | 5:21 |
| 09 | Sanctuary | מדונה, דאלאס אוסטין, אן פרבן, סקוט קוטלר, הרבי הנקוק | מדונה, דאלאס אוסטין (גרסת הרמיקס נעשתה על ידי נלי הופר)  | 5:03 |
| 10 | Bedtime Story | נלי הופר, מאריוס דווריס | נלי הופר, מדונה | 4:52 |
| 11 | Take a Bow | קנת' אדמונדס, מדונה | קנת' אדמונדס, מדונה | 5:21 |
קרדיטים

שירה - מדונה
קולות רקע - קנת' אדמונדס, דונה דה לורי, ניקי האריס
ניצוח - סוזי קאטיימה, ג'סי ליבי
גיטרה - טומי מרטין
גיטרה בס - קולין וולף, מישל דגאוסלו
כלי מקלדת - דאלאס אוסטין
תופים - דאלאס אוסטין
סינתיסייזר - קנת' אדמונדס
ברשימת הקרדיטים מדונה הדגישה את תודתה לשפ פטיבון על העזרה בהפקתו, משום שזו הפעם האחרונה בה הם משתפים פעולה.
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 3× | 2,531,000 |
| ישראל (IFPI ISR) | — | 10,000 |
| צרפת (SNEP) | זהב 2× | 200,000* |
סיכום
| בכל העולם | — | 8,000,000 |
* נתוני מכירות המבוססים על הסמכה בלבד. ^ נתוני משלוחים המבוססים על הסמכה בלבד.  נתוני מכירות + סטרימינג המבוססים על הסמכה בלבד.
ביאורים

↑  מכירות בישראל נכון לאוגוסט 2001.
VTB ארנה

| --- | --- |

 כינוי:  אצטדיון דינמו מוסקבה
 על שם:  ונשטורגבנק 
 כתובת:  לנינגרדסקי פרוספקט 36
 מיקום:  רוסיה מוסקבה, רוסיה
 קואורדינטות:  55°47′29″N 37°33′35″E﻿ / ﻿55.7914°N 37.5597°E﻿ / 55.7914; 37.5597
 תקופת הפעילות:  4 בינואר 2019 (הוקי קרח)   26 במאי 2019 (כדורגל) – הווה
 עלות הבנייה:  1.5 מיליארד דולר
 בעלים:  ונשטורגבנק
 מפעיל:  אגודת דינמו
 משטח:  דשא
 אדריכל:  הולנד אריק ואן אגראט
 קבוצות:  מועדון הכדורגל דינמו מוסקבה מועדון ההוקי דינמו מוסקבה
 מושבים:  25,716 (כדורגל) 33,000 (קונצרטים) 14,000 (כדורסל והוקי קרח)
 http://www.vtb-arena.com
  מפת מיקום  מפה מפורטת   (למפת מוסקבה מוגדלת) VTB ארנה(למפת מוסקבה רגילה) VTB ארנה  he tabBackground:;tabBorder:#aaa;defaultTab:0;
 
VTB ארנה — האצטדיון המרכזי של דינמו על שם לב יאשין (ברוסית: ВТБ Арена — Центральный стадион «Динамо» имени Льва Яшина) הוא אצטדיון רב תכליתי במוסקבה, בירת רוסיה. בנייתו הושלמה בנובמבר 2018.
המתחם כולל היכל סגור המארח משחקי הוקי קרח ומתאים אף למשחקי כדורסל וכדורעף שנחשב לאחד ההיכלים הגדולים ברוסיה (אף שבמוסקבה לבדה יש היכלים גדולים ממנו) ואצטדיון כדורגל בתוך מעטפת מבנית משותפת הכוללת חזיתות משומרות מאצטדיון דינמו הישן. צמוד לו פועל גם מרכז קניות, מרכז בידור, בנייני משרדים, בנייני דירות, מרכז מסחרי, חנייה תת-קרקעית עבור 700 רכבים ומהווה חלק מרובע "VTB פארק ארנה" המכיל מלון 5 כוכבים (Hyatt Regency Moscow Petrovsky Park) ורובע עסקים. סך ההשקעה מוערך בכ-$1.5 מיליארד דולר.
עוד לפני פתיחתו המתחם כבר זכה בשלל פרסים בינלאומיים.
פתיחה

היכל הספורט במתחם VTB ארנה התמודד על הזכות לארח את תחרות הפיינל פור של היורוליג, בשנת 2019, אך ללא הצלחה. ב-29 בנובמבר 2018 הוענק למתחם רישיון תפעול והאצטדיון קיבל את השם "VTB ארנה — האצטדיון המרכזי של דינמו על שם לב יאשין".
היכל הקרח נפתח כבר באמצע דצמבר 2018 ובו דינמו החלה לערוך אימונים. ב-4 בינואר 2019 כבר אירחה בו משחק במסגרת ליגת ההוקי הקונטיננטלית.
מגרש הכדורגל היה אמור להיפתח ב-10 במרץ 2019 כשתוכנן שדינמו תארח את הדרבי של מוסקבה נגד ספרטק במסגרת מחזור 19 של ליגת העל הרוסית בכדורגל. אבל מצבו הרע של הדשא אילצו לדחות את הפתיחה עד להשלמת השתלה מחדש של הדשא. ב-2 באפריל 2019 מינהלת ליגת העל הרוסית הודיעה כי האצטדיון נבחר לארח את הסופר קאפ הרוסי, ב-6 ביולי 2019. ב-16 במאי 2019 נודע שהאצטדיון כשיר למשחק המחזור ה-30 של הליגה, בין דינמו מוסקבה לארסנל טולה.
מועמדות לאירוח משחקי מונדיאל 2018

האצטדיון נכלל ברשימת האצטדיונים המועמדים לארח את מונדיאל 2018, עם אפשרות לאירוח משחק הפתיחה בו בעוד אצטדיון לוז'ניקי יארח את גמר הטורניר ובמסגרת זאת הוצע כי יכיל עד 45,000 מקומות. ברם, בספטמבר 2012, FIFA פרסמה את רשימת האצטדיונים הסופית, כש-VTB ארנה כבר נעדר מהרשימה. ההחלטה לא היוותה הפתעה לאחר שהושלמה בנייתו של אוטקריטיה ארנה כבר בשנת 2014 בעוד ב-VTB ארנה טרם השלימו את הבנייה. כמו כן לאחר שנדחה מבין האצטדיונים הרוסיים באזור מוסקבה שנכללו באירוח המונדיאל, האצטדיון תוכנן מחדש בקיבולת נמוכה יותר ובמאמץ להישאר בגבולות החזיתות ההיסטוריות של אצטדיון דינמו הישן.
היסטוריה

אצטדיון דינמו הישן נסגר להריסה בשנת 2008, VTB ארנה החדש נבנה במקומו. העיצוב הסופי של האצטדיון החדש נעשה על ידי דוד מאניקה מחברת מאניקה אדריכלות, ובנייתו החלה בפועל בשנת 2014 והבנייה הסתיימה בספטמבר 2018.
הפרויקט קיבל את השם VTB ארנה, והוא נמצא בבעלות VTB, שמשכירה את המתחם לאגודת הספורט של דינמו לשימוש מועדון הכדורגל דינמו ומועדון ההוקי דינמו.
אצטדיון הכדורגל הוא בעל קיבולת של 25,716 (אף שבמקור תוכנן להכיל 45,000). המתחם כולל גם אולם ספורט סגור (לכדורסל או הוקי קרח) בעל תכולה של 12,000 שניתן להרחיבו ל-15,000 מושבים.
ב-17 בפברואר 2019 היכל הכדורסל של הארנה אירח את משחק האולסטאר של הליגה המאוחדת של VTB ואירח אותו גם ב-16 בפברואר 2020. באוקטובר 2020 האצטדיון אירח לראשונה את גמר הגביע הרוסי ברוגבי בין קרסני יאר קרסנויארסק לקבוצת יניסיי-STM.
ב-14 בפברואר 2021 היכל הכדורסל אירח את משחק האולסטאר של הליגה המאוחדת של VTB.
האצטדיון נבחר לארח בנובמבר 2022 את גמר ליגת העל המזרח אירופית, היא אליפות רוסיה בפוטבול.
עיצוב

העיצוב הראשוני לאצטדיון הוצע על ידי האדריכל ההולנדי אריק ואן אגראט, שעיצב מבנים מודרניים רבים ברוסיה ובגרמניה. חזונו כלל שילוב של אצטדיון כדורגל עם היכלי הוקי קרח וכדורסל, שקיבל את אישור הרשויות במוסקבה. העיצוב הסופי שהוגש לבסוף, דמה מאוד לזה של ואן אגראט והוגש על ידי דוד מאניקה מחברת "מאניקה אדריכלות".
גלריה

האצטדיון המרכזי של דינמו על שם לב יאשין
VTB ארנה האוניברסלית
ראו גם

אצטדיון דינמו (מוסקבה)
דינמו מוסקבה (כדורגל)
תחנת המטרו דינמו
הערות שוליים

↑  Московское «Динамо» проведет первый матч КХЛ на стадионе в Петровском парке в начале января
↑  Суперкубок России по футболу пройдет на стадионе "Динамо"
↑  האצטדיון החדש בעיצובו של אריק ואן אגארט
↑  הפרויקט לפי העיצוב של מאניקה אדריכלות (MANICA ARCHITECTURE)
↑  מידע על הליך הבנייה באתר StadiumDB.com
↑  VTB ארנה באתר StadiumDB.com
↑  Стадион с историей: "Динамо" открылось после реконструкции
↑  ВТБ заплатит 2,4 млрд рублей за титульное спонсорство проекта «ВТБ арена парк»
↑  Moscow to host EuroLeague Final Four of 2019.
↑  Суперкубок России по футболу пройдет на стадионе "Динамо"
↑  Официальное обращение руководства ФК «Динамо-Москва» и УК «Динамо» к болельщикам
↑  Russia’s VTB Arena to be the main venue for 2018 FIFA World Cup.
↑  Russia: FIFA drops two cities ahead of 2018 World Cup.
↑  AEG involved in massive Moscow sports complex.
↑  VTB Stadium & Arena Facts and Figures.
| --- | --- |
בקרת זהויות :  MusicBrainz: f6a62736-e579-4a89-8f71-bd13b7209189
Music Sounds Better with You

| --- | --- |

 סינגל בביצוע סטארדאסט
 יצא לאור:  20 ביולי 1998
 מקום הקלטה:  Daft House (פריז, צרפת)
 סוגה:  האוס צרפתי
 שפה:  אנגלית 
 אורך:  6:48 4:20 (עריכת רדיו)
 חברת תקליטים:  Roulé, וירג'ין רקורדס, Because Music
 כתיבה:  תומא בנגלטר, אלן בראקס, בנג'מין דיימונד, דומיניק קינג, פרנק מוסקר
 לחן:  Frank Musker, תומא באנגלטר, אלן בראקס, בפסקה זו רשומה אחת נוספת שטרם תורגמה 
 הפקה:  Stardust
 
"Music Sounds Better with You" הוא השיר היחיד של להקת ההאוס הצרפתי, סטארדאסט, שיצא לאור ב-20 ביולי 1998. סטארדאסט כללה את המפיק תומא בנגלטר, הדי ג'יי אלן בראקס והסולן בנג'מין דיימונד. הם כתבו את "Music Sounds Better With You", תוך שימוש בריף גיטרה שסומפל מהשיר "Fate" של צ'אקה קאן משנת 1981.
"Music Sounds Better with You" יצא תחילה בחברת התקליטים של בנגלטר, Roulé. לאחר מכן יצא בהפצה רחבה יותר בחברת התקליטים וירג'ין רקורדס, עם קליפ בבימויו של מישל גונדרי. השיר הגיע למקום השני במצעד הסינגלים הבריטי באוגוסט 1998 ונשאר שם שבועיים, והפך לאחד הסינגלים הנמכרים ביותר בבריטניה באותה שנה. השיר גם עמד בראש מצעד שירי הדאנס קלאב של בילבורד האמריקאי למשך שבועיים. השיר זכה בפלטינה כפולה בבריטניה, פלטינה באוסטרליה, זהב בבלגיה וכסף בצרפת.
"Music Sounds Better with You" קיבל ביקורות חיוביות והוכתר כאחד משירי הדאנס הגדולים בכל הזמנים על ידי מספר פרסומים. סטארדאסט הקליטו דמואים נוספים, אך החליטו להתפרק, מתוך אמונה שזה יוצר מסתורין.
הקלטה

באמצע שנות ה-90, הדי ג'יי אלן בראקס פגש את תומא בנגלטר מהצמד דאפט פאנק ונתן לו דמו של השיר שלו "Vertigo". בנגלטר הוציא את השיר בלייבל שלו, Roulé, בשנת 1997. לאחר ההשקה, הופיע בראקס במועדון רקס בפריז, עם בנגלטר על הקלידים וחברו של בראקס בנג'מין על השירה. באותה תקופה, דיימונד היה חבר בלהקת פאנק, שלא ראתה בעין יפה את שיתוף הפעולה שלו עם מוזיקאים אלקטרוניים. השלושה הלחינו את הגרסה הראשונה של "Music Sounds Better with You" עבור ההופעה, תוך שימוש בסמפל מהשיר "Fate" של צ'אקה קאן משנת 1981, שסומפל באמצעות E-mu SP-1200.
לאחר ההופעה, השלישייה עבדה על השיר באולפן הביתי של בנגלטר, Daft House. הם הוסיפו פסנתר רודס, מכונת תופים רולנד TR-909 ובסליין שנוגן על Korg Trident. הם סידרו באמצעות הסמפלר ASR-10 של Ensoniq, והפעילו מקטעים שונים על ידי הקצאתם למקשים שונים. השירה של דיימונד והשיר האחרון נדחס עם אלסיס 3630.
המילים נכתבו על ידי שלושת חברי הלהקה, בשיר היו שורות נוספות, שנמחקו. דיימונד הרגיש שהמילים הדלילות היו "כמו מנטרה... משהו שכולם יכלו להבין". בראקס אמר שהשלישייה האזינה לשיר המוגמר: "שמחנו מאוד כי הרגשנו שהשגנו משהו מקורי ודי חדש בצורתו".
שחרור

"Music Sounds Better with You" יצא כסינגל על תקליט בלייבל של בנגלטר, Roulé, בתחילת 1998. לפי בראקס, השיר בילבל תחילה את מבליי המועדונים בפריז: "לא לקח הרבה זמן עד שאנשים הבינו את המבנה של השיר והתחילו לרקוד לו, אבל בהאזנה הראשונה התגובה הייתה, 'מה זה?'" הסינגל היה מיועד לתקליטנים, אך הביקוש גדל לאחר שעותקים הופצו בכנס מוזיקת החורף במיאמי בשנת 1998. לדברי המנהל השותף של Roulé, גילדס לואק, הדי ג'יי של ה-BBC Radio 1 פיט טונג היה הדי ג'יי הרדיו הראשון שניגן את השיר. לואק ודיימונד אמרו כי "Music Sounds Better with You" מכר בין 250,000 ל-400,000 עותקים ב-Roulé. בנגלטר לא נהנה מהלחץ ותשומת הלב שהסינגל הביא, שכן Roulé "היה אמור להיות תחביב, פלטפורמה יצירתית".
סטארדאסט החתימה את הסינגל בחברת התקליטים וירג'ין רקורדס, שמכרה יותר משני מיליון עותקים ברחבי העולם על גבי תקליטי ויניל ותקליטורים. השיר עמד בראש מצעד שירי הדאנס קלאב של בילבורד במשך שבועיים והגיע למקום ה-62 בבילבורד הוט 100 בקנדה, הוא הגיע למקום השני במצעד הסינגלים הקנדי ולמקום החמישי במצעד RPM. השיר הגיע לראש המצעדים ביוון ובספרד והגיע לעשירייה הראשונה בתשע מדינות נוספות לפחות. הוא זכה למעמד פלטינה כפולה בבריטניה, פלטינה באוסטרליה, זהב בבלגיה וכסף בצרפת.
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
AllMusic: 
ג'ון בוש מ-Allmusic תיאר את "Music Sounds Better with You" כ"אחד מסינגלי הדאנס הנשגבים ביותר שאי אפשר לעמוד בפניהם של העשור". עורכת אחרת, אנבל רוס, כינתה את השיר "נשגב בפשטותו" וראתה בו את אחד משירי הדאנס הטובים ביותר. ברוס טנטום מ-DJ Mag כתב שהשיר "לא עושה הרבה מכלום, באמת, וגם לא חייב. היא קיימת במצב של שלמות המעניקה הנאה".
בשנת 2013, Mixmag הכתירו את "Music Sounds Better with You" כשיר הדאנס השישי הטוב ביותר בכל הזמנים, וב-2018 הם כללו אותו ברשימת "המנוני הווקל האוס הגדולים ביותר". פיצ'פורק דירג אותו במקום ה-46 ברשימת השירים הטובים ביותר בשנות ה-90, וכלל אותו ב-The Pitchfork 500, ספר המאגד את השירים הגדולים ביותר מ-1977 עד 2008. ב-2011, מגזין סלנט דירג אותו כסינגל ה-99 הטוב ביותר של שנות ה-90. ב-2017, אתר BuzzFeed הכתיר אותו במקום ה-72 ברשימת שירי הדאנס הגדולים ביותר של שנות ה-90. ב-2022, פיצ'פורק הכתיר אותו כאחד משירי ההאוס הטובים ביותר של שנות ה-90, בעוד הרולינג סטון דירג אותו במקום ה-73 ברשימת שירי הדאנס הגדולים.
מורשת

על פי בילבורד, לאחר ההצלחה של "Music Sounds Better with You", וירג'ין הציעה לבנגלטר 3 מיליון דולר כדי להפיק אלבום של סטארדאסט. הלהקה יצרה מספר דמואים, אך נטשה אותם. נכון לשנת 2012, בראקס אמר כי אין תוכניות לשחרר את הדמואים, ואמר כי זה נותן מסתורין. מאוחר יותר הוא אמר שהוא רצה להמשיך עם סטארדאסט, אבל בנגלטר התמקד בדאפט פאנק. מלבד הופעתם במועדון רקס, סטארדאסט הופיעו רק פעם אחת, בסט של כ-30 דקות בפסטיבל בוראליס במונפלייה, צרפת.
דיימונד ובראקס חידשו את קריירת הסולו שלהם. דיימונד אמר שהוא התקשה לחזור לסגנון המוזיקה שלו אחרי סטארדאסט, וחברת התקליטים שלו, סוני, לחצה עליו להוציא מוזיקה דומה. בנגלטר המשיך להוציא מוזיקה כדאפט פאנק עם גי-מנואל דה הומם-כריסטו. הם ביצעו מאש-אפ של "Music Sounds Better with You" ואת הסינגל שלהם משנת 2000 "One More Time" בסיבוב ההופעות שלהם בשנים 2006-2007. ההופעה נכללה בדיסק הבונוס של אלבום ההופעה החיה Alive 2007. פיצ'פורק תיאר אותו כ"שילוב כל כך 'הולי שיט' אקסטטי שזה היה נראה ממש שחצן אם זה לא היה כל כך מאושר".
ב-2011, ביג טיים ראש דגמו את השיר "Music Sounds Better with You" עבור השיר "Music Sounds Better with U". השיר הופיע גם במשחק הווידאו Grand Theft Auto V משנת 2013. ב-2019, סטארדאסט חידשו את השיר לרגל יום השנה ה-20 שלו. האלבום הופץ מחדש על ידי חברת התקליטים Because Music ונוסף לפלטפורמות סטרימינג.
קרדיטים > סטארדאסט

תומא בנגלטר - גיטרה, הפקה, כתיבת השיר, מיקס
אלן בראקס - הפקה, כתיבת השיר, מיקס
בנג'מין דיימונד - שירה, כתיבת השיר
קרדיטים > אמנים אחרים

דומיניק קינג - כתיבת השיר
פרנק מוסקר - כתיבת השיר
צ'אקה קאן - דגימה
נתוני מכירות

| מדינה | מעמד | מכירות |
| --- | --- | --- |
| ארצות הברית (RIAA) | זהב | 500,000 |
ריינה

ערך זה עוסק בכפר ערבי בצפון ישראל. אם התכוונתם למשמעות אחרת, ראו .
רֶיינַה (בערבית: الرينة) היא מועצה מקומית ערבית בישראל, השוכנת בגליל התחתון, בסמוך לנצרת. היא הוכרזה כמועצה מקומית בשנת 1968. רוב תושביה הם ערבים-מוסלמים ומיעוטם ערבים-נוצרים.
אוכלוסייה ודת

לפי נתוני הלשכה המרכזית לסטטיסטיקה (הלמ"ס) נכון לסוף דצמבר 2024 (אומדן), מתגוררים בריינה 17,545 תושבים, מתוכם 17,526 תושבי ישראל (מקום 124 בדירוג רשויות מקומיות בישראל).  שינוי בגודל האוכלוסייה ‎+0.2% בשנה‏.  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 73.0%. השכר החודשי הממוצע של שכיר במשך שנת 2021 היה 7,575 ש"ח (ממוצע ארצי: 11,330 ש"ח).
נכון ל-2020 (על פי הלמ"ס): כ-84% מתושבי ריינה הם ערבים-מוסלמים, ועמם כ-15% ערבים-נוצרים.
היסטוריה ואישים

ריינה הוא כפר עתיק יומין, המיושב על ידי ערבים שרובם מוסלמים ומיעוטם נוצרים.
המקום היה ככל הנראה מיושב בימי קדם, ויש המזהים[דרוש מקור: מי?] בו את היישוב הקדום אבל המוזכר בתלמוד (עירובין פז, ע"א), שממנו הזרימו מי שתייה ליישוב העתיק ציפורי.
רוב התושבים במקום התפרנסו בעבר רק מחקלאות אך בהדרגה חל שינוי ובמאה ה-21 מתפרנסים רוב התושבים מעבודות בניין לסוגיהן.
ביישוב שוכנים ארבעה בתי ספר יסודיים, שני בתי ספר תיכון ממלכתיים ובית ספר פרטי הכולל כיתות מגן חובה עד י"ב.
ילידת הכפר, ז'נאן בסול, הייתה הכתבת הכלכלית הערבייה הראשונה בישראל בעיתון TheMarker.
המשוררת דארין טאטור מתגוררת אף היא בכפר.
קבוצת הכדורגל המקומית, מכבי בני ריינה, עלתה לליגה הלאומית בשנת 2021 לראשונה. בשנת 2022 היא עלתה לליגת העל בכדורגל בפעם הראשונה בתולדותיה.
ג'מיל בסול הוא יו"ר המועצה המקומית, במועצה 11 חברים. עדנאן אנור בסול  כיהן שתי קדנציות (1998-2003 + 2008-2013) כיו"ר המועצה המקומית ריינה והוא גם אחיו של יו"ר המועצה הנוכחי.
גאוגרפיה

עד שנת 1927 שכן היישוב צפונית לכביש נצרת, אך בעקבות רעידת אדמה שפקדה את המקום באותה השנה, עברו תושבי הכפר למיקום הנוכחי, דרומית לכביש.
נחל ציפורי, שזורם לקישון, מתחיל את דרכו בריינה.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
1 2 3 4 5  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
↑  פרופיל ריינה באתר הלמ"ס
| דגל ישראל מחוז הצפון |
| --- | --- | --- |
| נפות | נפת רמת הגולן • נפת צפת • נפת עכו • נפת כנרת • נפת יזרעאל | מפת מחוז הצפון |
| ערים | בית שאן • טבריה • טמרה • יקנעם עילית • כרמיאל • מגדל העמק • מעלות-תרשיחא • נהריה • נוף הגליל • נצרת • סח'נין • עכו • עפולה • עראבה • צפת • קריית שמונה • שפרעם • מע'אר | מפת מחוז הצפון |
| מועצות מקומיות | אבו סנאן • אכסאל • אעבלין • בועיינה-נוג'ידאת • בוקעאתא • ביר אל-מכסור • בית ג'ן • בסמת טבעון • בענה • ג'דיידה-מכר • ג'וליס • ג'ש (גוש חלב) • דבורייה • דיר חנא • דיר אל-אסד • זרזיר • חורפיש • חצור הגלילית • טובא-זנגרייה • טורעאן • יאנוח-ג'ת • יבנאל • יסוד המעלה • יפיע • ירכא • כאבול • כאוכב אבו אל-היג'א • כסרא-סמיע • כעביה-טבאש-חג'אג'רה • כפר ורדים • כפר יאסיף • כפר כמא • כפר כנא • כפר מנדא • כפר תבור • מג'ד אל-כרום • מג'דל שמס • מגדל • מזרעה • מטולה • מסעדה • מעיליא • משהד • נחף • סאג'ור • ע'ג'ר • עיילבון • עילוט • עין מאהל • עין קנייא • פסוטה • פקיעין • קצרין • ראמה • ראש פינה • ריינה • רמת ישי • שבלי - אום אל-גנם • שלומי • שעב | מפת מחוז הצפון |
| מועצות אזוריות | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף • מרום הגליל • משגב • עמק הירדן • עמק המעיינות • עמק יזרעאל | מפת מחוז הצפון |
| מועצה מקומית תעשייתית | מגדל תפן | מפת מחוז הצפון |
| יישובים לשעבר | אבוקה • אחוזת נפתלי • אתגר • גבעות זייד • מחנה ישראל • שייח' בראק | מפת מחוז הצפון |
| --- | --- |
בקרת זהויות :  NLI: 987007569067505171  GND: 7858018-3  LCCN: n2009221399  VIAF: 129242885   WorldCat (עם VIAF): 129242885
אליזבת בייזל

אליזבת בייזל (באנגלית: Elizabeth Beisel; נולדה ב-18 באוגוסט 1992) היא שחיינית אמריקאית, אלופת עולם (שנגחאי 2011) ובעלת מדליית כסף אולימפית (לונדון 2012) במשחה ל-400 מטר מעורב אישי.
ביוגרפיה

בייזל נולדה בסאונדרסטאון, רוד איילנד. היא שחיינית נבחרת ארצות הברית בשחייה כבר מגיל 13. היא לומדת ושוחה באוניברסיטת פלורידה.
באליפות העולם בשחייה שנערכה במלבורן, אוסטרליה בשנת 2007 סיימה בייזל במקום 12 במשחה ל-200 מטר גב בתוצאה של 2:12.09 דקות. בשלב המוקדמות היא קבעה תוצאה של 2:11.91 דקות ועלתה מהמקום השמיני.
במבחנים האמריקאים לאולימפיאדת בייג'ינג (2008) שנערכו באומהה, נברסקה בתחילת יולי 2008 סיימה בייזל שנייה במשחה ל-400 מטר מעורב אישי בתוצאה של 4:32.87 דקות, אחרי קייטי הוף שקבעה שיא עולם חדש של 4:31.12 דקות ובמשחה ל-200 מטר גב היא סיימה שנייה בתוצאה של 2:06.92 דקות, אחרי מרגרט הולצר שקבעה שיא עולם חדש של 2:06.09 דקות. במשחקים עצמם היא הייתה השחיינית הצעירה ביותר בנבחרת ארצות הברית וסיימה במקום רביעי במשחה ל-400 מטר מעורב אישי בתוצאה של 4:34.24 דקות, בשלב המוקדמות היא קבעה את התוצאה המהירה ביותר (4:34.55 דקות) ועלתה מהמקום הראשון. נוסף לכך, היא סיימה במקום חמישי במשחה ל-200 מטר גב בתוצאה של 2:08.23 דקות, בשלב חצי הגמר היא קבעה תוצאה של 2:07.90 דקות, לאחר שניצחה את המקצה שלה ועלתה מהמקום השני.
באליפות העולם בשחייה שנערכה ברומא, איטליה בשנת 2009 זכתה בייזל במדליית ארד במשחה ל-200 מטר גב בתוצאה של 2:06.39 דקות, אחרי קירסטי קובנטרי מזימבבואה שקבעה שיא עולם חדש של 2:04.81 דקות ואנסטסיה זואבה מרוסיה (2:04.94 דקות). נוסף לכך, היא סיימה במקום חמישי במשחה ל-400 מטר מעורב אישי בתוצאה של 4:34.90 דקות. בשלב המוקדמות היא קבעה תוצאה של 4:34.80 דקות ועלתה מהמקום השני.
באליפות הפאן פסיפיק בשחייה שנערכו באירוויין, קליפורניה באוגוסט 2010 זכתה בייזל בשתי מדליות זהב, במשחה ל-200 מטר גב בתוצאה של 2:07.83 דקות ובמשחה ל-400 מטר מעורב אישי בתוצאה של 4:34.69 דקות.
ביוגרפיה > אלופת עולם

באליפות העולם בשחייה שנערכה בשאנגחאי, סין בשנת 2011 זכתה בייזל במדליית זהב במשחה ל-400 מטר מעורב אישי בתוצאה של 4:31.78 דקות, לפני האנה מיילי מבריטניה (4:34.22 דקות) וסטפני רייס מאוסטרליה (4:34.23 דקות).
במבחנים האמריקאים לאולימפיאדת לונדון (2012) שנערכו באומהה, נברסקה קבעה בייזל במשחה ל-400 מטר מעורב אישי שיא אישי חדש של 4:31.74 דקות ועלתה מהמקום הראשון ובמשחה ל-200 מטר גב היא סיימה שנייה בתוצאה של 2:07.58 דקות, אחרי מליסה פרנקלין. נוסף לכך, היא סיימה במקום חמישי במשחה ל-400 מטר חופשי בתוצאה של 4:07.29 דקות.
באולימפיאדת לונדון (2012) זכתה בייזל בשתי מדליות, כסף וארד. מדליית כסף במשחה 400 מעורב אישי בשיא אישי חדש של 4:31.27 דקות אחרי יה שיוון שקבעה שיא עולם חדש 4:28.43 דקות ולפני לי שואנשו אף היא מסין (4:32.91 דקות) ומדליית ארד במשחה ל-200 מטר גב בתוצאה של 2:06.55 דקות, אחרי מליסה פרנקלין שקבע שיא עולם חדש של 2:04.06 דקות ואנסטסיה זואבה (2:05.92 דקות).
באליפות העולם שנערכה בברצלונה שבספרד בשנת 2013 זכתה בייזל במדליית ארד במשחה ל-400 מטר מעורב אישי בתוצאה של 4:31.69 דקות, אחרי קטינקה הוסו מהונגריה 4:30.41 דקות) ומיריה בלמונטה מספרד (4:31.21 דקות) ולא הצליחה להגן על תוארה. נוסף לכך, היא סיימה במקום 12 במשחה ל-200 מטר מעורב אישי בתוצאה של 2:11.69 דקות, בשלב המוקדמות היא קבעה תוצאה של 2:11.16 דקות ועלתה מהמקום הרביעי.
ב-2019 השתתפה בעונה ה-39 של הישרדות, בה סיימה תשיעית.
שיאים אישיים > בריכה אולימפית

| משחה | תוצאה | אירוע | תאריך |
| --- | --- | --- | --- |
| 200 מטר גב | 2:06.18 דקות | לונדון 2012 | 2 באוגוסט 2012 |
| 400 מטר מעורב אישי | 4:31.27 דקות | לונדון 2012 | 28 ביולי 2012 |
אליפות רוסיה בהחלקה אמנותית

הענקת מדליות לזוגות, אליפות 2004
אליפות רוסיה בהחלקה אמנותית (Чемпионат России по фигурному катанию) היא האליפות הארצית בתחום החלקה אמנותית שנערכת מדי שנה כדי לקבוע את אלופת רוסיה. המדליות מוענקות בתחרויות נשים יחידות, גברים יחידים, זוגות החלקה, וזוגות בריקוד. האליפות נערכת בדרך כלל בדצמבר או בינואר. בעוד אליפות הנוער נערכת בנפרד, בדרך כלל בחודשים ינואר או פברואר.
היסטוריה

תחרות האליפות הראשונה ברוסיה התקיימה ב-5 במרץ 1878 בסנקט פטרבורג, האימפריה הרוסית. האליפות החלו להתקיים מדי שנה החל משנת 1897. מ-1924 ועד 1992, המחליקים הרוסים התחרו באליפויות ברית המועצות. האליפות הרוסית חזרה ב-1993 ונערכת ברציפות מדי שנה.
יבגני פלושנקו זכה באליפות 9 פעמים. בשנת 2019 אנה שצ'רבאקובה זכתה באליפות בהיותה בת 15 בלבד. בגלל הגיל הצעיר היא לא יכולה להציג את המדינה באליפות אירופה או באליפות העולם לבוגרים וצריכה להמשיך להשתתף בתחרויות לצעירים.
קרליה (רפובליקה)

רפובליקת קרליה (ברוסית: Респу́блика Каре́лия, בקרלית: Karjalan Tazavalla) היא רפובליקה בצפון מערב הפדרציה הרוסית.
הרפובליקה גובלת עם פינלנד.
נכון לינואר 2025 התגוררו בקרליה 518,644 תושבים.
היסטוריה

השטח היה בידיים רוסיות כבר בשלב מוקדם בהיסטוריה, כחלק של רפובליקת נובגורוד. מהמאה ה-13 והלאה חלקים שונים של קרליה צורפו לשוודיה תחת השם קרליה השוודית. במאה ה-18 רוסיה כבשה את השטח.
בשנת 1923 הפכה קרליה לרפובליקה הסובייטית הסוציאלית האוטונומית של קרליה, ובשנת 1940 לרפובליקה הסובייטית הסוציאליסטית הקרלו-פינית עם צירוף הרפובליקה הדמוקרטית הפינית בזמן מלחמת החורף. בהתאם לכך עד לשנת 1956 קרליה הייתה רפובליקה סובייטית שהיא חלק של ברית המועצות.
בשנת 1956 המעמד שונה לרפובליקה הסובייטית הסוציאלית האוטונומית של קרליה כחלק של הרפובליקה הרוסית הסובייטית. במהלך המלחמה כבשה פינלנד חלקים מקרליה אך השטחים חזרו לידיים רוסיות בשנת 1944.
הרפובליקה הקרלית הוכרזה כרפובליקה ב-13 בנובמבר 1991 כחלק של תהליך התפרקות ברית המועצות וכינון רוסיה.